A vidékért tenne
Olajos Péter, a Magyar Demokrata Fórum európai parlamenti választási listájának a pártelnököt követõ, második helyén szereplõ képviselõjelöltje szerint rangjára kell emelkednie a vidék Magyarországának.
Gyõr-Moson-Sopron megyében vendégeskedett tegnap Olajos Péter, foglalkozását tekintve környezetvédelmi mérnök, a MDF EP választási listáján Dávid Ibolya mögött a második helyen jelölték. Délelõtt szigetközi polgármesterekkel találkozott. Megválasztása esetén az Európai Parlament Környezetvédelmi Bizottságában kíván majd dolgozni. Az EP-be kerülõ huszonnégy honi képviselõ tizenkilenc különbözõ bizottságban dolgozik majd. Képzettségénél fogva a hazai környezetvédelemért és a vidék Magyarországáért szeretne dolgozni.
Hazánknak kétezerhétszázmilliárd forintra lenne szüksége ahhoz, hogy alapszinten megfeleljen a környezetvédelmi követelményeknek, s a mai erre fordítható keret mellett ehhez hatvan év kellene. Az unió 2007-es költségvetésének 84 százaléka szolgálja majd az uniós országok vidéken élõ polgárait. Ebbõl nyolcszázharmincmilliárd forinthoz jut majd Magyarország, s hogy ez mekkora összeg, mutatja, hogy kétszáz Nemzeti Színházhoz hasonló létesítmény készülne belõle. Jó lehetõség lesz a vidék fejlesztésére az uniótól a jövõben várható támogatás, de fontos, hogy okosan használjuk majd azt fel.